Isaka wa Ninawi

Isaka wa Ninawi (kwa Kiaramu ܡܪܝ ܐܝܣܚܩ ܕܢܝܢܘ; kwa Kiarabu: إسحاق النينوي Ishak an-Naynuwī; kwa Kigiriki Ἰσαὰκ Σύρος, Isaac Syuros; kwa Kiingereza Isaac of NinevehGreat Synaxaristes:  Ὁ Ὅσιος Ἰσαὰκ ὁ Σύρος Ἐπίσκοπος Νινευΐ. 28 Ιανουαρίου. ΜΕΓΑΣ ΣΥΝΑΞΑΡΙΣΤΗΣ.St Isaac the Syrian the Bishop of Nineveh. OCA - Lives of the Saints.; 613 hivi – 700 hivi) alikuwa mwanateolojia na askofu wa Kanisa la Asiria. 

Ni maarufu hasa kwa maandishi yake juu ya maisha ya Kiroho. Yapo hadi leo katika lugha asili ya Kisiria na katika tafsiri za kale za Kigiriki na Kiarabu. Yametumiwa sana na Wakristo wa madhehebu mengine, hasa ya Mashariki https://www.santiebeati.it/dettaglio/100701.

Tangu kale anaheshimiwa kama mtakatifu, katika Kanisa lake na makanisa ya Waorthodoksi wa Mashariki na Waorthodoksi. Tarehe 9 Novemba 2024 Papa Fransisko alitangaza rasmi kwamba ataingizwa katika orodha ya Martyrologium Romanum https://press.vatican.va/content/salastampa/it/bollettino/pubblico/2024/11/09/0870/01748.html.

Sikukuu yake huadhimishwa tarehe 28 Januari.

Maisha
Alizaliwa Beth Qatraye, kati ya Mesopotamia na Arabia (Qatar ?).

Akiwa bado kijana sana alijiunga na monasteri akafanya bidii sana. Akitumia pia maktaba iliyokuwepo, alijipatia sifa upande wa teolojia akaanza kufundisha dini katika eneo lake asili.

Patriarki Georges alipotembelea eneo hilo katikati ya karne ya 7 ili kushiriki sinodi, alimfanya Isaka kuwa askofu wa Ninawi, Assyria, mbali sana, katika Mesopotamia ya Kaskazini..

Majukumu hayo mapya hayakufaa tabia yake, hivyo baada ya miezi 5 alijiuzulu akarudi kusini katika upweke wa Mlima Matout. Huko aliishi miaka mingi akila mikate 3 tu kwa juma pamoja na mboga kidogo.

Hatimaye uzee na upofu vilimlazimisha kurudi monasterini. Huko Shabar alifariki na kuzikwa.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Misemo ya Mababa wa Jangwani (Apophthegmata Patrum) – tafsiri ya W. Ngowi, O.F.M.Cap. – ed. Salvatorianum – Morogoro 2000 –ISBN 0-264-66350-0

Viungo vya nje

St Isaac of Nineveh Orthodox Icon and Synaxarion
A collection of resources on St. Isaac

Saint Isaac, the Syrian in orthodoxwiki.com
Online edition of the Ascetical Homilies
Saint Isaac of Nineveh Facebook Page, featuring new translations from Syriac and Arabic

Category:Waliozaliwa 613
Category:Waliofariki 700
Category:Wamonaki
Category:Wakaapweke
Category:Maaskofu
Jamii:Mababu wa jangwani
Category:Watakatifu wa Irak
Jamii:Watakatifu wa Katar